ইতিমধ্যে বেশকিছু চ্যানেলে আপলোড করা হয়েছে এই গানটি। ২০০১ সালে গানটি মুক্তি পেলেও এক ভক্ত ইউটিউব চ্যানেলে প্রথম আপলোড করেন ২০০৯ সালে। 'ও প্রিয়া তুমি কোথায়' একটি চ্যানেলে সর্বোচ্চ ১৫ লাখ বার শোনা হয়েছে। এরপর বেশকিছু চ্যানেলে বিভিন্ন সময়ে বিভিন্ন ইমেজ ব্যবহার করে গানটি আপলোড করা হয়। চ্যানেলগুলোর গানের ভিউজ যোগ করলে ৭০ লাখ পেরিয়ে যায়। যা একটি অডিও গানের জন্য বিস্ময়কর হলেও 'ও প্রিয়া তুমি কোথায়' এর জন্য বিস্ময়কর ভাবলে ভুল হবে। কেন না ২০০১ সালে এই গানের জনপ্রিয়তা বাংলাদেশের সংগীত জগতে বিস্ময়ের সীমা অতিক্রম করে ফেলে। পরে এই গানটিকে কেন্দ্র করে ও প্রিয়া তুমি কোথায় নামে একটি চলচ্চিত্রও নির্মাণ করা হয়।